[{"text_idx": "#000000", "text": "Andaluzio estas unu el la plej varmaj regionoj en la tuta Eu\u0306ropo. La klimato esas tipe mediteranea, tio estas: sekaj kaj varmaj someroj kaj poste vintroj kun mildaj temperaturoj kaj ne-regula pluvado. Unu el la plej famaj karakterizaj\u0302oj de la andaluza klimato estas la lumo, tio s\u0302uldig\u0302as al la granda kvanto da sunaj horoj kio helpas sendube al la andaluzoj esti gajaj kaj akceptemaj."}, {"text_idx": "#000001", "text": "La andaluzoj kaj niaj vizitantoj g\u0302uas grandan ekologian ric\u0302econ. La plej altaj pintoj en la Ibera Duoninsulo trovig\u0302as en Sierra Nevada, apud Granado kaj ankau\u0306 apud g\u0302i estas eble vidi kaj g\u0302ui ombrajn arbarojn, vulkanajn dezertojn kaj longegajn marbordojn."}, {"text_idx": "#000002", "text": "Andaluzio havas grandan reton de Naturaj Lokoj (pli ol 80) kaj tio estas preskau\u0306 la 18% el la teritorio. Do, Andaluzio trovig\u0302as sur la unua loko en la defendo de la ekologia ric\u0302eco en la tuta Hispanio."}, {"text_idx": "#000003", "text": "La plej grandan parton el tiuj naturaj lokoj okupas la Nacia Parko de Donjano, proklamita de UNESKO \u201cRezervejo de la Biosfero\u201d. Aliaj 22 naturaj parkoj trovig\u0302as en montaraj, arbaraj kaj marbordaj areoj. C\u0302e la Naturaj Parkoj de Grazalemo, Sierra de las Nieves kaj Sierra Bermeja estas eble vidi arbarojn de abioj, temas pri la solaj arbaroj en la tuta mondo kie trovig\u0302as c\u0302i tiu antikvega arbo."}, {"text_idx": "#000004", "text": "Aliaj lokoj deklaritaj kiel \u201cNaturaj Rezervejoj\u201d (entute 28) estas humidaj lokoj, malpligrandaj ol la parkoj, sed tre gravaj pro la floraro kaj bestaro sur g\u0302i log\u0302antaj, c\u0302efe se oni parolas pri birdoj. La malplej grandaj naturaj protektataj lokoj estas la \u201cNaturaj Areoj\u201d (entute 31) ekz. la Torcal en Antekero au\u0306 la dezerto en Tabernas (Almerio), la sola dezerto en la eu\u0306ropa kontinento."}, {"text_idx": "#000005", "text": "Do, el la marbordo en Almerio, la Tropika Marbordo en Granado, la Suna Marbordo en Malago g\u0302is la Luma Marbordo en Kadizo kaj Onubo, estas eble g\u0302ui la kvaliton kaj varmecon de la akvoj kaj la suno, kaj tio helpas la elekton de Andaluzio kiel unu el la preferajn vizitindajn lokojn por la turistoj de la tuta mondo."}]